Հայաստանի Հանրապետության անկախության 20-ամյա հոբելյանին ընդառաջ շարունակում ենք ներկայացնել երկրորդ նախագահ Ռոբերտ Քոչարյանի այն ելույթները, որնոց առիթը հենց երկրի անկախության տարեդարձերն են: Այս անգամ ձեր ուշադրությանն ենք ներկայացնում երկրորդ նախագահի ելույթը` հնչեցրած անկախության 10 ամյակի կապակցությամբ, այսինքն 2001 թվականի սեպտեմբերի 21-ին: Անկախության հռչակումից անցել էր տասը տարի, և այս ելույթից էլ արդեն ճիշտ տասը տարի է անցել: Համանման առիթներով հնչեցրած այլ ելույթներից, Ռոբերտ Քոչարյանի այս խոսքը բացի երկրի առջև ծառացած խնդիրների գնահատումից, բացի սթափ դիտարկումներից ու անելիքի մատնանշումից, տարբերվում է իր պատմական անդրադարձներով ու ոգեղենությամբ: Դրա պատճառներից մեկն էլ այն էր, որ անկախության տասամյա հոբելյանը համընկնում էր Հայոց Քրիստոնեական դարձի 1700 ամյա հոբելյանի տոնական տարվա հետ: